Marta Bogdanowicz
majus85@gmail.com
Ekaterina Gerasimova
kittykat3756@gmail.com

Creative Commons Share Alike 3.0

Fájlok vagy mappák hozzáadása új archívumhoz.
Kelemen Gábor
kelemeng at gnome dot hu 2012, 2013.

# Új archívum létrehozása

Tegye a következőket új archívum létrehozásához az Archívumkezelővel:

Nyomja meg az Új archívum létrehozása eszköztárgombot, vagy válassza ki az Archívum Új… menüpontot.

Megnyílik a fájlválasztó. Ennek használatával nevezze el az új archívumfájlt, és válassza ki a mentéshez használandó helyet, majd kattintson a Létrehozás gombra a folytatáshoz.

Ebben az ablakban kiválaszthatja a kívánt fájlformátumot, az elérhető kiterjesztések listája alább látható. Ha nem választ fájlformátumot, akkor az új archívum tar.gz formátumú lesz.

A További beállítások alatt beállíthat jelszót, vagy kisebb darabokra vághatja az új archívumot. A kötetek méretét MB-ban adhatja meg.

Vegye fel a kívánt fájlokat az archívumba a Fájlok hozzáadása az archívumhoz eszköztárgomb megnyomásával, vagy a Szerkesztés Fájlok hozzáadása… menüpont kiválasztásával. Az Archívumkezelő lehetővé teszi teljes mappák hozzáadását is a Mappa hozzáadása az archívumhoz eszköztárgomb megnyomásával, vagy a Szerkesztés Mappa hozzáadása menüpont kiválasztásával.

Mappa hozzáadásakor elérhet néhány további beállítást:

Almappák hozzáadása.

Felvenni kívánt fájlok.

Kizárandó almappák vagy fájlok.

Nem minden archívumfájl-formátum támogatja a mappákat – ha az éppen használt fájlformátum ilyen, arról nem kap figyelmeztetést. Ha a mappákat nem támogató fájlformátumot használ, akkor a mappa fájljai felvételre kerülnek, de maga a mappa nem.

A fájlok hozzáadásának befejezésekor az archívum kész van: nem kell mentenie.